### Beslutningstema

Denne sag er Klima-, Vækst- og Udviklingsudvalgets 1. behandling af udkast til Erhvervs- og Turismestrategi.

### Historik

Klima-, Vækst- og Udviklingsudvalget godkendte i januar 2023 en procesplan for udarbejdelse af kommende Erhvervsstrategi.

Det er hensigten, at erhvervs- og turismestrategien skal sætte retningen for vækst og udvikling i Tønder Kommune. Strategien skal samle de indsatser relateret til erhvervs- og turismeområdet, som Klima-, Vækst- og Udviklingsudvalget står i spidsen for jf. kompetenceplanen. Strategien bliver bl.a. retningsgivende for de resultatkontrakter, der indgås med hhv. Tønder Erhvervsråd og Rømø-Tønder Turistforening for 2024.

### Sagsfremstilling

Den 13. november blev holdt en workshop, hvor Kommunalbestyrelsen og en lang række interessenter inden for erhverv og turisme samt uddannelsesinstitutioner var inviteret til at give input til den kommende Erhvervs- og Turismestrategi.

Klima-, Vækst- og Udviklingsudvalget har tidligere udpeget følgende som overordnede temaer for workshoppen:

• Erhvervsfremme og –udvikling

• Turismeudvikling

• Grøn omstilling

• Uddannelse og arbejdskraft

• Infrastruktur

Klima-, Vækst- og Udviklingsudvalget har haft et udkast til strategien til drøftelse på mødet den 4. december. Herefter har forvaltningen færdiggjort udkastet til Erhvervs- og [adresse]. Derudover er der udarbejdet en PIXI-udgave til at give et hurtigt overblik og en handleplan for 2024-2025.

I 2024 planlægges med en aktør-effektevaluering, som vil kunne medføre tilpasninger af Erhvervs- og Turismestrategien.

Tidsplan

|  |  |
| --- | --- |
| 8. januar | 1. behandling Klima-, Vækst- og Udviklingsudvalget |
| Januar | Sendes til drøftelse i Tønder Erhvervsråd, Rømø-Tønder Turistforening og Detailforum |
| 5. februar | 2. behandling i Klima-, Vækst- og Udviklingsudvalget |
| 5. februar | Dialogmøder mellem KVU og hhv. Tønder Erhversmål, Rømø-Tønder Turistforening |
| 22. februar | Økonomiudvalget |
| 29. februar | Kommunalbestyrelsen |

### Direktionen indstiller,

|  |  |
| --- | --- |
| at | Erhvervs- og [adresse] sendes til drøftelse i Tønder Erhvervsråd, Rømø-Tønder Turistforening samt Detailforum, og |
| at | sagen genoptages på februar-mødet med henblik på endelig godkendelse. |

### Beslutning

Indstillingen godkendt med de faldne bemærkninger.